**Luigi Amat di San Filippo e Sorso** (født 20. juni 1796 i Sinnai på Sardinia i kongedømmet Sardinia, død 30. mars 1878 i Roma) var kardinal i den katolske kirke. Hans tjeneste som kardinal varte i 40 år og 315 dager fra mai 1837 til sin død i 1878.

Liv og virke
------------

### Bakgrunn

Luigi Amat di San Filippo e Sorso stammet fra en gammel adelig katalansk-sardinsk slekt (hans adelstitler var arveknekt og nobile, nobile av markgrevene av San Filippo, nobile av baronene av Sorso og som dette å tiltale som *Don Luigi*), som femte barn av Giovanni, markgreve av San Filippo, og hans hustru Eugenia, baronesse av Sorso. Han fikk hele sin tidlige utdannelse av Sardinia, noe som er uvanlig for noen som på den tid skulle stige til ledende stillinger i den romerske kurie.[]

Han studerte ved universitetet i Cagliari mellom 1815 og 1818 og tok den juridiske doktorgrad. Deretter studerte han ved det pavelige akademiet for geistlige adelige i Roma og ved universitetet La Sapienza, hvor han tok doktorgrad i *rettene* (sivil og kanonisk rett) i 1826.

### Prest

Han ble presteviet 24. desember 1826. 

### Biskop, nuntius til De begge Sicilier og til Spania

Den 9. april 1827, altså under et halvt år etter prestevielsen, ble han titulærerkebiskop av *Nicæa i Palestina*. Han ble konsekrert 22. april av kardinal Giuseppe Spina; medkonsekatoer var titulærerkebiskopene Pietro Caprano og Luigi Bottiglia Savoulx.

Han ble dessuten utnevnt til nuntius til kongeriket De to Sicilier den 24. april samme år, og til nuntius til Spania 13. november 1832. I 1835 ble han utvist fra Spania da Spania brøt de diplomatiske forbindelsene med Den hellige stol.

### Kardinal

Den 19. mai 1837 ble han utnevnt til kardinalprest og mottok den røde kardinalhatten 22. mai, og ble tildelt *Santa Maria in Via* som tittelkirke. Han virket senere bl.a. som pavelig legat i Ravenna og i Bologna før han ble forfremmet til kardinalbiskop av Palestrina. Som dekanus for kardinalskollegiet fikk han dessuten bispedømmet Ostia og Velletri den 12. mars 1877.

Han deltok ved konklavet 1846 som valgte pave Pius IX. Han var *camerlengo* for kardinalskollegiet i 1853 og 1854. Han var også med på første Vatikankonsil (1869-1870). I 1876 hadde han i en alder av åtti år blitt den lengsttjenende av de da levende kardinaler. Som dekanus ledet han konklavet 1878 som valgte Leo XIII. Han døde bare litt over en måned etter dette konklavet.

Han ble først bisatt på det romerske gravfeltet *Campo Verano*. Senere ble hans ben overført til *San Lorenzo in Damaso* og bisatt der.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Kardinal Enrico Enríquez (1701-1756) \*1743
* Kardinal *Luigi Amat di San Filippo e Sorso* (1796-1878) \*1827

Referanser
----------

1. 1 2 3   Dizionario Biografico degli Italiani, oppført som AMAT di San Filippo e Sorso, Luigi, Dizionario biografico degli italiani amat-di-san-filippo-e-sorso-luigi, besøkt 9. oktober 2017[Hentet fra Wikidata]
2. 1 2   Social Networks and Archival Context, SNAC Ark-ID w61r9j6f, besøkt 9. oktober 2017[Hentet fra Wikidata]
3. ↑   Gemeinsame Normdatei, besøkt 1. januar 2015[Hentet fra Wikidata]
4. ↑  Paper on the Amat family by entering and clicking on *Genealogie* then on *Alberi genealogici* and then on *Albero genealogico della famiglia Amat*. See also the genealogical tree in  and. Retrieved on 2011-12-5.
5. ↑  , enter and click on *Statuto e Elenco Nobiliare Sardo*, then on *Elenco nobiliare sardo aggiornato*, then on the *Amat* family link. Retrieved 2011-12-5. Hans senere kirkelige titler skulle tre i stedet for de adelige.
6. ↑  catholic-hierarchy.org amatd, lest 21. januar 2021

Eksterne lenker
---------------

* The Cardinals of the Holy Roman Church


|  |  |  |
| --- | --- | --- |
| Forgjenger:**Costantino Patrizi Naro** | **Dekanus for kardinalkollegiet**(1877–1878) | Etterfølger:**Camillo di Pietro** |

|  |  |
| --- | --- |
| Oppslagsverk/autoritetsdata | Catholic-Hierarchy **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ICCU
 |